钦定古今图书集成/理学汇编/经籍典/第133卷 > 元
## 钦定古今图书集成/理学汇编/经籍典/第133卷 > 元

### 世祖至元五年十月敕从臣录毛诗

按《元史世祖本纪》：“至元五年十月庚寅，从臣秃忽思
等录《毛诗》。”

至元二十四年，定国子学制，凡读书必次及诗
按《元史世祖本纪》不载　按《选举志》：“至元二十四年，
立国子学而定其制。凡读书必先《孝经》、小学，次及诗
书。博士助教亲授句读音训、正、录、伴读，以次传习之，
讲说则依所读之序。”

### 仁宗皇庆二年诏考试经题诗义以朱氏为主兼用古注

按《元史仁宗本纪》不载。　按《选举志》：“诏考试程式，经
义一道，各治一经。《诗》以朱氏为主，兼用古注。”

### 延祐四年四月塔失不花画豳风图以进上命置东宫俾太子时时观省

按《元史仁宗本纪》，不载　按《高宣传》：宣曾孙塔失不
花，延祐四年夏四月，帝谓塔失不花曰：“汝祖尝为司
农，今复以授汝。”遂迁荣禄大夫、大司农。英宗居东宫，
塔失不花撰集前代嘉言善行，名曰《承华事略》，并画
《豳风图》以进。帝览之，奖谕曰：“汝能辅太子以正，朕甚
嘉之。”命置图书东宫，俾太子时时观省。